***MODEL УГОВОРA О НАБАВЦИ УСЛУГЕ***

***ФИЗИЧКО- ТЕХНИЧКОГ ОБЕЗБЕЂЕЊА ЗГРАДЕ ОПШТИНЕ ВРЊАЧКА БАЊА***

Закључен дана \_\_\_\_\_\_\_\_\_\_.2022.године између уговорних страна:

1. Општинска управа општине Врњачка Бања, ул. Крушевачка бр. 17, 36210 Врњачка Бања, ПИБ 100917981, матични број 07175981, број рачуна : 840-75640-91 код Управе за трезор Краљево, Филијала Врњачка Бања, коју заступа Славиша Пауновић, Начелник Општинске управе (у даљем тексту: Наручилац )

2. „ \_\_\_\_\_\_\_\_\_\_\_\_\_\_\_\_, адреса \_\_\_\_\_\_\_\_\_\_\_\_\_\_\_\_ бр. 2, \_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_ код банке \_\_\_\_\_\_\_, кога заступа \_\_\_\_\_\_\_\_\_\_\_\_ ( у даљем тексту Извршилац).

Члан 1.

Уговорне стране констатују:

- да је Наручилац на основу члана 52., члана 88. и члана 93. Закона о јавним набавкама („Службени гласник РС“ бр. 91/19– у даљем тексту: Закон), спровео отворени поступак јавне набавке услуге физичко – техничког обезбеђења, ЈН 20/22;

- да је Извршилац доставио понуду бр. \_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_ године (уписује понуђач), а која чини саставни део овог уговора;

- да је Наручилац у складу са чланом 146. став 1. Закона, на основу Понуде Извршиоца и Одлуке о додели уговора број: \_\_\_\_\_\_\_\_\_\_\_\_\_\_ од\_\_\_\_\_\_\_\_\_\_\_. године, изабрао Извршиоца за набавку предметне услуге.

Члан 2.

Предмет овог Уговора су услуге физичко-техничког обезбеђења у згради Општине Врњачка Бања која се налази у улици Крушевачкој бр. 17 у Врњачкој Бањи.

Члан 3.

Извршилац ће за потребе Наручиоца, услугу из чл. 1 овог Уговора, пружити у свему према спецификацији датој у конкурсној документацији и усвојене Понуде.

Члан 4.

Извршилац изјављује и својим потписом на Уговору потврђује, да му је познат штићени објекат наведен у члану 2. овог уговора, те да ће послове обезбеђења моћи вршити без икаквих проблема и пропуста.

Члан 5.

Јединична цена услуге ангажовања по радном сату без ПДВ-а са свим зависним трошковима износи \_\_\_\_\_\_\_ динара, односно \_\_\_\_\_\_\_ динара са ПДВ-ом.

Укупно уговорена вредност износи \_\_\_\_\_\_\_\_ дин. без ПДВ-а, односно \_\_\_\_\_\_\_\_\_ дин.са ПДВ-ом.

Уговор о јавној набавци може да се измени на начин да се повећа обим набавке, под условом да су испуњени услови предвиђени чланом 160. Закона, односно вредност измене мора да буде мања од 10% првобитне вредности уговора о јавној набавци добара као и да вредност измене мора да буде мања од 15.000.000,00 динара.

Финансијке обавезе у погледу плаћања предметне услуге које доспевају у 2023.години биће реализоване највише до износа средстава која ће бити одобрена у буџетској 2023. години за ту намену у складу са чл.7 Уредбе о критеријумима за утврђивање природе расхода и условима и начину прибављања сагласности за закључивање одређених уговора који, због природе расхода, захтевају плаћање у више година.

Члан 6.

Извршилац је обавезан да одмах након закључења уговора, Наручиоцу преда:

Средство финансијског обезбеђења за добро извршење посла, и то бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности понуде без ПДВ-а. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму. Рок важења менице је 30 (тридесет) дана дужи од уговореног рока за извршење услуге.

Наручилац ће наплатити средство обезбеђења за добро извршење посла уколико Извођач радова не буде извршавао своје уговорене обавезе у роковима и на начина предвиђен овим Уговором.

Члан 7.

Наручилац се обавезује да ће плаћање вршити месечно. Месечни износ који ће Наручилац плаћати Извршиоцу утврђиваће се на основу Записника између Извршиоца услуге и Наручиоца, односно овлашћеног лица Наручиоца сачињеног најкасније до 5-ог у месецу за претходни месец.

За извршене услуге Извршилац ће испоставити фактуру за претходни месец и иста мора бити регистрована у Централни регистар фактура, а Наручилац је обавезан да фактурисани износи уплати у року до 45 дана након што је фактура регистрована у регистар фактура.

Члан 8.

Пружалац услуге је дужан да одмах по закључењу уговора, а најкасније у року од 5 (пет) дана од дана закључења уговора, Наручиоцу достави оригинал или оверену копију полисе осигурања са пратећим документима од опште и професионалне одговорности са лимитом покрића од минимум 1.000.000,00 РСД по сваком штетном догађају за неограничен број штетних догађаја.

Рок важења полисе осигурања треба да покрије период пружања услуге која је предмет овог уговора.

Члан 9.

Извршилац се обавезује да ће за обављање послова предвиђених чланом 1. овог Уговора ангажовати 1 извшиоцаза време радног времена (понедељак – петак у периоду од 07:30 до 15:30 часова) као и додатно ангажовање додатних извршиоца за време трајања седница Скупштине општине Врњачка Бања.

Обавезе Извршиоца:

Извршилац је у обавези да редовно, на месечно нивоу пружа услуге које обухватају:

- контролисање улаза и излаза из објекта зграде, утврђивање идентитета лица која улазе-излазе из објекта зграде општине Врњачка Бања увидом у лична документа (лична карта или друга јавна исправа). Евиденција посета се дневно евидентира у уписник;

- контролисање уношење односно изношење материјала, ствари, опреме у/из објекта зграде општине Врњачка Бања;

- упозоравање неовлашћених лица да се удаље из објекта зграде општине Врњачка Бања;

- рано откривање и спречавање појава и дела која могу угрозити запослене и имовину наручиоца. У случају откривања кривичног или другог кажњивог дела, обавештавање надлежних органа и наручиоца о насталој ситуацији;

- редован обилазак објекта и евидентирање свих уочених неправилности у посебан уписник;

- у случају пожара, понуђач пријављује случај надлежној служби и приступа гашењу почетног пожара, сходно својим могућностима и тренутним расположивим средствима;

- најава и упућивање странака у одређене пословне просторије Наручиоца;

- редован обилазак и евидентирање свих уочених неправилности у посебно свеску запажања и обавештавање одговорног лица Наручиоца о свим уоченим неправилностима и недостацима;

- упућивање странака у одређене пословне просторије Наручиоца;

- вршење задатака по налогу овлашћеног лица Наручиоца који су у складу са уговореним обавезама.

- да на захтев овлашћеног лица наручиоца у ванредним околностима обезбеди додатни број службеника обезбеђења док трају ванредне околности,

- да у случају да дође до било каквог напуштања радног места службеника обезбеђења због било каквог инцидента или догађаја, одзивни моменат за покривање позиције треба да буде мањи од 1 (једног) часа;

- да службеници обезбеђења који врше техничко обезбеђење лица и имовине, за време свог ангажовања имају подељена средства комуникације, међусобно и са овлашћеним лицем наручиоца које ће бити овлашћено за праћење реализације уговора,

- да приликом увођења у посао, наручиоцу достави: копије лиценци за вршење основних послова службеника обезбеђења без оружја за сваког непосредног извршиоца службеника обезбеђења ангажованог на објекту наручиоца;

- да уз записник о извршеним услугама и реализованим сатима, достави извештај о раду и запажањима, са предлогом мера унапређење безбедности објекта;

- да обавља редовне и ванредне контроле рада извршиоца

- координира рад извршилаца са овлашћеним лицем наручиоца и поступа у складу са примедбама и захтевима овлашћемог лица Наручиоца у погледу обављања послова, а на захтев Наручиоца, Пружалац услуга је дужан да у ванредним околностима, без одлагања обезбеди додатни број службеника обезбеђења.

Обавезе Службеника обезбеђења:

- службеник обезбеђења мора бити у уредној у адекватној летњој/зимској радној униформи коју обезбеђује пружаоц услуге;

- службеник обезбеђења мора да носи иденфикациону картицу са именом и презименом и назнаком „обезбеђење“.

- службеник обезбеђења мора да зна да рукује средсвима за против-пожарну заштиту;

- да по налогу овлашћеног радника Наручиоца, принуди неовлашћено лице да напусти зграду општине Врњачка Бања ( у случају да не може да обавести полицијску управу).

- да обавља посао у складу са правилима професије, стандардима и нормативима за предметну услугу, као и да чува поверљивост свих података и информација садржаних у документацији, извештајима, и сл. до којих дође у вези са реализацијом уговора и да их користи искључиво за обављање те услуге.

Извршилац се обавезује да ће поштовати обавезе према својим запосленима који ће бити ангажовани на предметним пословима, а које проистичу из важећих прописа о раду, заштити на раду, запошљавању и условима рада.

Члан 10.

Наручилац се обавезује да одреди одговорно лице које ће бити задужено за контакт са Извршиоцем, оверу извештаја и др., да упозори Извршиоца на чињенице које су посебно важне са аспекта безбедности, да обезбеди адекватне радне услове за лице обезбеђења Извршиоца.

Члан 10.

Све измене и допуне овог уговора морају бити сачињене у писаној форми и потписане од стране овлашћених лица Уговорних страна.

Члан 11.

Уговорне стране се обавезују да одредбе овог уговора као и све податке о пословању уговорних страна, чије би саопштавање трећим лицима на било који начин могло штетити пословању и угледу уговорних страна, чувају као пословну тајну.

Члан 12.

Уговор ступа на снагу даном потписивања обе уговорне стране.

Члан 13.

Уговор ce закључује на одређено време, на период до 12 месеци од дана потписивања уговора, односно до испуњења укупно уговорене вредности, у зависности од момента који наступи пре..

Споразумно уколико се две стране усагласе;

Наручилац има право да раскине Уговор уколико Извршилац причини грешку грубе непажње приликом вршења услуга и не учини ништа да исту исправи у року од 7 (седам) дана од дана пријема писменог упозорења Наручиоца;

Наручилац има право раскида уговора уколико престане потреба за извршењем предметне услуге;

Ако је услуга коју Извршилац услуге пружа Наручиоцу неадекватна, односно не одговара неком од елемената садржаном у прихваћеној понуди, Извршилац одговара по основу Закона о облигационим односима за неиспуњење обавеза;

Извршилац има право да раскине Уговор, уколико Наручилац благовремено не испуни своје обавезе плаћања пружених услуга, и не учини ништа да исто испуни у року од 7 (седам) дана од дана пријема писменог упозорења Извршиоца;

Отказни рок за обе уговорне стране износи 15 (петнаест) дана од датума када уговорна страна којој се отказује Уговор прими писмено обавештење о раскиду;

У отказном року Наручилац за услуге које су предмет овог Уговора не може да ангажује ни једно друго привредно друштво осим Извршиоца.

Члан 14.

Уговорне стране су сагласне да евентуалне спорове решавају споразумно.

Уговорне стране су сагласне да се на све међусобне односе, који нису дефинисани овим уговором, непосредно примењују одредбе Закона о облигационим односима и других прописа који регулишу ову материју.

У случају спора, уговара се месна надлежност Привредног суда у Краљеву.

Члан

Овај уговор ступа на снагу даном достављања средства финансијског обезбеђења.

Члан 15.

Уговор је сачињен у четири истоветна примерка, од којих свака уговорна страна задржава по два примерка.

УГОВОРИЛИ :

За Извршиоца За Наручиоца